Joyce Mattagliano

**Joyce Mattagliano** (født 3. mai 1994 i Sierra Leone) er en italiensk friidrettsutøver som konkurrerer i sprint- og mellomdistanseløp. Hun har sølv på 800 meter fra U23-middelhavsmesterskapet i friidrett 2016 som fremste internasjonale meritt.

## Idrettskarriere
;2013
Mattagliano kom på 5.-plass på 800 meter ved det italienske mesterskapet utendørs i juni 2013, med ny personlig rekord på 2:06,65. Hun ble tatt ut til å delta ved junior-EM i friidrett 2013 (U20), men løp på 2:11,30 i sitt innledningsheat, og kom sist i dette heatet, og gikk dermed ikke videre til finalen. 

;2014
Mattagliano studerte ved Kennesaw State University fra 2015 til 2015. Hun løp fem terrengløp i 2014, og kom bl.a. på 56.-plass ved UF Mountain Dew Invitational, 178.-plass ved Greater Louisville Classic og 22.-plass ved Atlantic Sun Championships. Hun avsluttet 2014 med seier i innendørsstevnet BSC Panther Indoor Icebreaker i desember, der hun løp 800 meter på 2:09,93.

;2015
Innendørssesongen fortsatte med UAB Blazer Invite i januar, der hun kom på 2.-plass på 800 meter og 3.-plass på 1 mile. Ved ETSU Invitational vant hun 800 meter, og hun vant også denne distansen ved Jack Johnson Classic, der hun satte ny skolerekord med tiden 2:08,97. Hun kom på 2.-plass på 400 meter ved Crimson Elite i februar, og hun satte også skolerekord for bane med hellende svinger ved Boston University Scarlet and White, der hun løp på 2:07,66, og endte på 4.-plass. 

Ved Atlantic Sun Indoor Track & Field Championships vant hun 800 meter, og kom på 2.-plass på 1 mile, og universitetslaget hennes vant 4 x 400 meter. Hun ble etter dette kåret til *2015 A-Sun Conference Most Outstanding Freshman Performer*. 

Hun startet utendørssesongen 2015 med 400 meter hekk ved Georgia Tech Yellow Jacket Invitational, der hun løp på 1:06,28 og kom på 21.-plass. Ved Florida Relays i april kom universitetslaget hennes på 6.-plass på 4 x 400 meter, og hun kom på 5.-plass på 800 meter, med ny skolerekord på 2:06,04. Ved North Florida Twilight Meet vant hun 1500 meter, og kom på 4.-plass på 400 meter, der hun satte ny personlig rekord på 55,63 sekunder. I slutten av april deltok hun ved University of Southern Mississippi Invitational, der hun vant både 800 og 1500 meter, og kom på 2.-plass på 400 meter, bak Adriana Allen. Hun deltok også på 200 meter, der hun satte personlig rekord med tiden 25,47. 

I mai deltok hun ved Atlantic Sun Outdoor Track & Field Championships, der hun vant både 800 og 1500 meter. På 1500 meter løp hun på 4:26,24, som var både personlig rekord og ny skolerekord. Hun ble kåret til 2015 A-Sun Conference Most Outstanding Freshman Performer for disse prestasjonene. Hennes siste stevne for Kennesaw State University var NCAA Division I East Preliminary Round, der hun forebedret sin personlige rekord til 2:06,00, og kom på 15.-plass.  

To uker etter endte studier i USA deltok hun ved det italienske U23-mesterskapet i friidrett, og fikk sølv på både 800 og 1500 meter. I juli deltok hun også ved U23-EM i friidrett i Tallinn. På 800 meter kom hun sist i sitt innledningsheat, med tiden 2:06,55, og gikk ikke videre til finalen. På 4 x 400 meter kom Italia på 6.-plass. 

Ved det italienske mesterskapet i friidrett (senior) i slutten av juli kom hun på 3.-plass på 800 meter, bak hhv. Marta Zenoni og Irene Baldessari. 

;2016
Ved det italienske innendørsmesterskapet 5. - 6. mars kom hun på 4.-plass på 800 meter, med tiden 2:05,98. Marta Zenoni vant denne øvelsen. 

Ved U23-middelhavsmesterskapet i friidrett 2016 i juni kom hun på 2.-plass på 800 meter, bak sin lagvenninne Eleonora Vandi. 

## Referanser


## Eksterne lenker
* 
*  Profil hos FIDAL
*  Profil hos European Athletics
*  Profil hos All-Athletics.com 
*  Profil hos Kennesaw State University Athletics
*  Profil hos U.S. Track & Field and Cross Country Coaches Association